ອິນເທີເນັທ ມີບົດບາດສໍາຄັນ ຫລາຍຂຶ້ນນັບມື້ ຢູ່ໃນຈີນ (ເບິ່ງວີດີໂອລາວ-ອັງກິດ)
ນັກ​ເສດຖະສາດ​ແລະ​ນັກວິ​ເຄາະ​ຂ່າວ Liu Xiaopeng ກ່າວ​ວ່າ ວິທີ​ປະຕິບັດ​ແບບເກົ່າ​ແກ່ດັ້ງເດີມ ຢູ່​ໃນ​ຈີ​ນນັ້ນ ກໍາລັງຈະ ​ເຖິງຈຸດອາວະສານແລ້ວ.
ປັດຈຸບັນນີ້ ປະເທດຈີນແມ່ນມີຄົນຊົມໃຊ້ອິນເທີເນັທ ຫລາຍກວ່າປະເທດອື່ນໆໃນໂລກ ເຖິງແມ່ນລັດຖະບານຈະຕິດຕາມຄວບຄຸມເວບໄຊ້ທ໌ຢ່າງເຄັ່ງຄັດກໍຕາມ ໃນຂະນະທີ່ຈີນສະເຫລີມສະຫລອງວັນຊາດຂອງຕົນ ເມື່ອວັນທີ 1 ຕຸລາ ຜ່ານມານີ້ ຜູ້ສື່ຂ່າວວີໂອເອ William Ide ພິຈາລະນາເບິ່ງຄວາມກົດດັນ ທີ່ພວມປະເຊີນໜ້າປະເທດຈີນແລະພວກຜູ້ ນໍາຈີນຫລາຍຂຶ້ນເລື້ອຍໆນັ້ນ ດັ່ງດາຣາມີລາຍລະອຽດ ມາສະເໜີທ່ານ ວີດີໂອແລະພາບເຫລົ່ານີ້ ຄືຕົວຢ່າງທີ່ສື່ທາງສັງຄົມສົ່ງຜົນກະທົບແນວໃດ ຢູ່ໃນປະເທດ ຈີນ ຄືທັງໃນດ້ານການຊ່ວຍປຸກລະດົມມວນຊົນ ແລະອອກປາກອອກສຽງສະແດງຄວາມ ທໍ້ແທ້ໃຈ ໃນກາງເດືອນສິງຫາຜ່ານມາ ປະຊາຊົນຫລາຍພັນຄົນພາກັນໄປໂຮມຊຸມນຸມກັນທີ່ເມືອງ Dalian ທາງພາກຕາເວັນອອກສຽງເໜືອຂອງຈີນ ທວງໃຫ້ປິດໂຮງງານເຄມີແຫ່ງນຶ່ງ ຍ້ອນຄວາມເປັນຫ່ວງດ້ານຄວາມປອດໄພຕໍ່ສຸຂະ ພາບ ຮູບພາບແລະຮູບວີດີໂອບາງຮູບ ເຊ່ນຮູບເຈົ້າໜ້າທີ່ພັກຄອມມີວນີສຈີນຄົນນີ້ ຖະແຫລງ ຕໍ່ຝຸງຊົນທີ່ທໍາການປະທ້ວງ ໄດ້ຖືກລືບອອກຈາກເວັບໄຊ້ຕ່າງໆຂອງຈີນຢ່າງໄວ ແຕ່ລັດ ຖະບານກໍໄດ້ຕົກລົງ ທີ່ຈະປິດໂຮງງານເຄມີດັ່ງກ່າວ ແລະຍ້າຍໄປຕັ້ງຢູ່ບ່ອນໃໝ່ ທ່ານ Liu Xiaopeng ນັກເສດຖະສາດແລະນັກວິເຄາະຂ່າວຊາວຈີນ ກ່າວວ່າ ວິທີປະຕິ ບັດອັນເກົ່າແກ່ດັ້ງເດີມຢູ່ໃນຈີນນັ້ນ ກໍາລັງຈະມາເຖິງຈຸດຈົບແລ້ວ ແລະກ່າວຕໍ່ໄປວ່າ: ເຫດການຫລັງຈາກອຸບັດເຫດຂະບວນລົດໄຟ ຄວາມໄວສູງຕໍາກັນ ຈົນມີຄົນບາດເຈັບລົ້ມ ຕາຍໃນເດືອນກໍລະກົດຜ່ານມານັ້ນ ກໍໄດ້ ເນັ້ນຍໍ້າເຖິງພະລັງອໍານາດຂອງສື່ທາງສັງຄົມ ຂອງຈີນ ມີຄົນພາກັນເຂົ້າໄປສະແດງຄວາມ ເຫັນໂຈມຕີລັດຖະບານຢ່າງຫລວງຫລາຍ ຢູ່ເວັບໄຊ້ Weibo ທີ່ຄ້າຍຄືກັບເວັບໄຊ້ສັງ ຄົມ Twitter ນັ້ນ ທ່ານ Chen Kuide ທີ່ປະຈໍາຢູ່ໂຄງການລິເລີ່ມກ່ຽວກັບຈີນ ຂອງມະຫາວິທະຍາໄລປຣິນສະຕັນ ຫລື Princeton China Initiative ກ່າວວ່າ: ນັບແຕ່ນັ້ນມາ ກໍປາກົດວ່າໄດ້ມີການໂອ້ລົມກັນຢູ່ໃນວົງການລັດຖະບານກ່ຽວກັບການ ຄວບຄຸມເວັບໄຊ້ Weibo ຢ່າງເຄ່ງຄັດຂຶ້ນ ແຕ່ພວກນັກວິເຄາະຂ່າວຍັງສົງໃສວ່າ ລັດ ຖະບານຈີນຈະໄປໄດ້ໄກຫລາຍປານໃດ ໂດຍທີ່ບໍ່ສ້າງຄວາມເສຍຫາຍໃຫ້ແກ່ເສດຖະກິດ ແລະຊື່ສຽງໃນລະຫວ່າງຊາດຂອງຈີນ ປັດຈຸບັນນີ້ ຈີນແມ່ນຂັດຂວາງປະຊາຊົນຂອງຕົນ ບໍ່ໃຫ້ເຂົ້າເບິ່ງຫລືອ່ານ ພວກເວັບໄຊ້ ຕ່າງປະເທດ ເຊັ່ນເວັບໄຊ້ສັງຄົມ ເຟສບຸກ ແລະ ຢູທູບ ແລະຫົວຂໍ້ອື່ນໆທີ່ລັດຖະບານ ເຫັນວ່າເປັນເລື່ອງທີ່ຫລໍ່ແຫລມນັ້ນ ແຕ່ແນວໃດກໍຕາມ ຂະນະດຽວກັນ ພວກຜູ້ນໍາຈີນກໍກໍາລັງ ພະຍາຍາມຈະເອົາທ່າທີ ສະໜອງຕອບຫລາຍຂຶ້ນ ຕໍ່ຄໍາຮ້ອງທຸກຂອງປະຊາຊົນ ເຊ່ນໃນຕົ້ນປີນີ້ ທ່ານ ເຫວິນ ເຈ້ຍບາວ ນາຍົກລັດຖະມົນຕີຈີນ ໄດ້ພົບປະກັບພວກຮ້ອງຮຽນຫລາຍໆຄົນ ໃນນະ ຄອນຫລວງປັກກິ່ງ ແລະເວລາເກີດອຸບັດເຫດລົດໄຟອີກບັ້ນນຶ່ງທີ່ນະຄອນຊຽງໄຮ້ ເມື່ອໝໍ່ໆມານີ້ ກໍປາກົດ ວ່າ ມີການສະໜອງຂໍ້ມູນຫລືຂ່າວຄືບໜ້າກ່ຽວກັບອຸບັດເຫດນັ້ນ ເປັນປະຈໍາ ໃນໜ້າ ສະແດງຄວາມເຫັນຫລື microblog ຂອງພະແນກລົດໄຟຂອງຊຽງໄຮ້ ນັກເສດຖະສາດ Liu Xiaopeng ກ່າວ ວ່າ ຄວາມເຄັ່ງຕຶງຕ່າງໆທີ່ສະແດງອອກ ໃຫ້ເຫັນ ຢູ່ໃນທ້ອງຖິ່ນແລະທາງອິນເທີ ເນັທນັ້ນແມ່ນສະທ້ອນເຖິງວິກິດການ ດ້ານການປົກຄອງທີ່ປະເຊີນໜ້າປະເທດ ຈີນ ແລະຄະນະນໍາພາໃໝ່ ທີ່ຈະມີການ ຊັບຊ້ອນໃນໝໍ່ໆນີ້ ທ່ານ Liu ກ່າວຕໍ່ ໄປວ່າ: ພວກນັກວິເຄາະກ່າວວ່າ ວິກິດການດ້ານການປົກຄອງແມ່ນໄດ້ກໍ່ຕົວພອກພູນຂຶ້ນ ຕະຫລອດໄລຍະສິບປີຜ່ານມາ ໃນຂະນະທີ່ທ່ານ ຫູຈິນ ເຖົາ ດໍາລົງຕໍາແໜ່ງເປັນ ປະທານປະເທດນັ້ນ ແລະໃນປີໜ້ານີ້ ເວລາທ່ານ Xi Jinpeng ຂຶ້ນດໍາລົງຕໍາແໜ່ງ ປະທານປະເທດ ແທນທ່ານ ຫູຈິນ ເຖົາ ຕາມທີ່ຄາດໝາຍກັນນັ້ນ ວິກິດການນີ້ກໍຈະ ກາຍມາເປັນບັນຫາທ້າທາຍອັນໃຫຍ່ຫລວງ ທ່ານ Liu ກ່າວຕໍ່ໄປວ່າ: ແລະຍ້ອນເຫດນີ້ ພວກນັກວິເຄາະຂ່າວຈຶ່ງພາກັນເວົ້າວ່າ ທີ່ຈິງແລ້ວ ຈີນ ກໍຄືໂລກ ກໍາລັງກ້າວເຂົ້າສູ່ເຂດນ່ານນໍ້າທີ່ບໍ່ມີແຜນທີ່